Bæredygtig business med grønne forretningsmodeller

Har din virksomhed brug for nye og grønne forretningsmodeller?

  

Aarhus Universitet og Lifestyle & Design Cluster udbyder i samarbejde denne workshop-række omkring bæredygtig forretningsudvikling. Formålet med projektet er at give viden, inspiration og værktøjer til virksomhederne, så de kan skabe nye og grønne forretningsmuligheder og målbare resultater igennem bæredygtig forretning.

Forløbet består af to trin:

1. En fælles workshop med alle deltagere i Herning d. 23.8 fra kl. 9.00 til kl. ca. 15.00
2. En individuel workshop med udvalgte medarbejdere fra hver virksomhed og forskere fra Aarhus Universitet. Muligheder for individuelle workshops: den 6.9, 7.9 eller 8.9 i Århus/Herning og 11.10-12.10 i Kbh hos Lifestyle & Design Cluster’s lokaler i København. Datoerne vælges efter ’først til mølle’ princippet

Man kan vælge kun at deltage i workshop 1, men man skal have gennemført workshop 1 for at kunne gennemføre workshop 2.

**På workshop 1** får deltagerne viden om grundelementerne i grønne forretningsmodeller og der tages udgangspunkt i virksomhedernes eksisterende forretninger og deres styrker/svagheder for at udvikle nye, innovative og bæredygtige forretningsmodeller til understøttelse af bæredygtig forretning. Netværket på tværs af brancher og industrier er kardinalpunktet for aktiviteten og den innovative tilgang til (multi) business modelling, idet bæredygtig business går på tværs af værdikæde og partnere.

**På workshop 2** går vi mere i dybden og her får den enkelte virksomhed input og sparring på netop deres unikke udfordringer og muligheder, og der udvikles i samarbejde med virksomheden idéer til nye og grønne forretningsmodeller, som passer til virksomheden og dens eksisterende forretning.

Før workshop 1 udsendes en spørgeguide til deltagerne omkring deres nuværende erfaringer og oplevelser med forretningsmodel innovation og grønne forretningsmodeller. Besvarelserne anvendes til at sikre den bedste forberedelse og målretning af indlæg og workshops til deltagerne. Ligeledes vil besvarelserne gengives og anvendes anonymt i Aarhus Universitets’ forskning omkring forretningsmodelinnovation.

Hvad får din virksomhed ud af at deltage?

Du vil få den nyeste viden og værktøjer til udvikling af bæredygtig forretning og grønne forretningsmodeller.

Ligeledes er det et mål for aktiviteten at deltagervirksomhederne får udviklet idéer og planer til konkret understøttelse og videreudvikling af virksomhedernes egne, eksisterende forretnings- og markedsudvikling mod mere bæredygtighed, eller at de finder helt nye og ’grønne’/bæredygtige forretningsområder, som kan skabe nye markeder og indtjeningsmuligheder.

Den samfundsmæssige effekt ligger i virksomhedernes prioritering og integration af bæredygtighed i de nye forretningsmodeller, som virksomhederne genererer på workshoppen. Således skabes nye forretninger, som inkorporerer de tre p’er – people, planet & profit, hvilket er med til at sikre højere grad af bæredygtighed i virksomhedernes fremtidige forretninger.

Hvordan deltager vi?

Livsstilsvirksomheder inden for alle størrelser, da projektet henvender sig til alle typer og størrelser af virksomheder og organisationer. **Du ansøger ved at udfylde skemaet på næste side** og indsende det til: svea@ldcluster.com senest d. 15. juni 2016. Herefter udvælges de virksomheder, som får mulighed for at deltage I forløbet.

Alle virksomheder får svar på, hvorvidt de er blevet udvalgt til deltagelse, så snart udvælgelsen er foretaget, hvilket sker umiddelbart efter deadline.

Udvælgelsen foretages af Lifestyle & Design Cluster og Aarhus Universitet.

Pris: Det er gratis at deltage i projektet, bortset fra den tid du investerer i projektet samt evt. udgifter til transport i forbindelse med møder.

Ansøgning til Bæredygtig business med green business modeling

|  |
| --- |
| Kontaktdata: |
| Virksomhedens navn: |  |
| Adresse: |  |
| Postnummer & By: |  |
| Kontaktperson navn: |  |
| Kontaktperson tlf.nr: |  |
| Kontaktperson e-mail: |  |
| Virksomhedsbeskrivelse: |  |
| Virksomhedens størrelse:antal medarbejdere & omsætning) |  |
| Virksomhedens alder: |  |
| Virksomhedens hovedprodukter/ydelser: |  |
| Beskriv kort jeres erfaringer med forretningsmodelinnovation og bæredygtighed/CSR? |  |
| Motiveret ansøgning: |
|  Beskriv kort virksomhedens ideer eller udfordringer med bæredygtig business og (grønne) forretningsmodeller, som du/I ønsker input til, hvis I bliver udvalgt. |  |